
RAPORT

              asupra propunerii legislative pentru modificarea art. 9 al titlului XI, Renta viageră agricolă, din Legea nr. 247/2005 privind reforma în domeniile proprietăţii şi justiţiei

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă pentru modificarea art. 9 al titlului XI, Renta viageră agricolă, din Legea nr. 247/2005 privind reforma în domeniile proprietăţii şi justiţiei, trimisă cu adresa  Pl - x 453 din 4 iunie 2007, înregistrată sub nr. 31/703 din 5 iunie 2007.    

Potrivit prevederilor art. 75 din Constituţia României, republicată, şi ale art. 92 alin. (9) pct.2, din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins prezenta propunere legislativă, în şedinţa din 30 mai 2007.

Consiliul Legislativ a avizat favorabil propunerea legislativă, cu  unele observaţii şi propuneri, conform avizului nr. 208 din 20 februarie 2007.

Guvernul, prin punctul de vedere transmis prin adresa nr. 709 din 23 martie 2007, nu susţine adoptarea acestei iniţiative legislative. 

Comisia pentru agricultură, silvicultură, industrie alimentară şi servicii specifice a avizat favorabil propunerea legislativă, cu două amendamente admise,  conform avizului nr. 24/410 din 12 septembrie 2007. 
Propunerea legislativă supusă dezbaterii are ca obiect de reglementare  modificarea şi completarea Titlului XI „Renta viageră agricolă” din Legea privind reforma în domeniile proprietăţii şi justiţiei, precum şi unele măsuri adiacente nr. 247/2005, cu modificările şi completările ulterioare, în sensul că persoanele fizice care deţin în 
proprietate până la 20 ha de teren agricol şi au vârsta de peste 62 de ani, să beneficieze de rentă viageră agricolă, în cuantumurile prevăzute de lege, în cazul arendării şi, respectiv, înstrăinării terenurilor avute în proprietate.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă susmenţionată, în şedinţa din 19 septembrie 2007. La lucrările Comisiei a participat, în calitate de invitat, din partea Ministerului Agriculturii şi Dezvoltării Rurale, domnul Teodor Kilaiditis, director al Oficiului Naţional de Rentă Viageră.
Au luat cuvântul pentru a-şi exprima punctele de vedere, atât membrii Comisiei, cât şi reprezentantul ministerului. 
Din numărul total de 27 membri ai Comisiei juridice, de disciplină şi imunităţi au participat la dezbateri     14 deputaţi.

În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor adoptarea propunerii legislative, cu amendamente admise, care sunt redate în anexa la prezentul raport.
În raport cu obiectul şi conţinutul său ce vizează modificarea unei legi organice, propunerea legislativă face parte din categoria legilor organice. 

                                         PREŞEDINTE,                                                         SECRETAR,

                                         Sergiu ANDON                                                       George BĂEŞU
Expert, 

Roxana Şerban

   Anexă
AMENDAMENTE    ADMISE
	Nr. crt.
	Text  de lege în vigoare
	Text propus de iniţiator
	Amendamente

(autorul amendamentului)
	Motivare

	1.
	
	Titlul legii:

      Lege pentru modificarea art. 9 al titlului XI, Renta viageră agricolă, din Legea nr. 247/2005 privind reforma în domeniile proprietăţii şi justiţiei, precum şi unele măsuri adiacente
	Titlul legii:

       Lege pentru modificarea Titlului XI, Renta viageră agricolă, din Legea privind reforma în domeniile proprietăţii şi justiţiei, precum şi unele măsuri adiacente nr. 247/2005
     Comisia juridică.

	       Pentru respectarea normelor de tehnică legislativă.

	2.
	
	     Articol unic. – Articolul 9 al titlului XI, Renta viageră agricolă, din Legea nr. 247/2005 privind reforma în domeniile proprietăţii şi justiţiei, precum şi unele măsuri adiacente, publicată în Monitorul Oficial al României, Partea I, nr.653 din 22 iulie 2005, cu modificările şi completările ulterioare, se modifică după cum urmează:
	     Articolul unic – Titlul XI, Renta viageră agricolă din Legea privind reforma în domeniile proprietăţii şi justiţiei, precum şi unele măsuri adiacente nr. 247/2005, publicată în Monitorul Oficial al României, Partea I, nr.653 din 22 iulie 2005, cu modificările şi completările ulterioare, se modifică după cum urmează:
    Comisia juridică.
	     Pentru corelare cu modificările aduse la titlul legii.


	3.
	     Art. 9 – Rentierul agricol este persoana fizică în vârstă de peste 62 de ani care deţine în proprietate până la 10 hectare de teren agricol şi care înstrăinează prin acte între vii sau arendează terenuri agricole după intrarea în vigoare a prezentului titlu, primind de la Oficiul Naţional  de Rentă Viageră Agricolă carnetul de rentier agricol.
	     Art. 9 – Rentierul agricol este persoana fizică în vârstă de peste 62 de ani care deţine în proprietate până la 20 hectare de teren agricol şi care înstrăinează prin acte între vii sau arendează terenuri agricole după intrarea în vigoare a prezentului titlu, primind de la Oficiul Naţional  de Rentă Viageră Agricolă carnetul de rentier agricol.
	1. Articolul 9 va avea următorul cuprins:
     ”Art. 9 – Solicitantul de rentă viageră este persoana fizică în vârstă de peste 62 de ani deţinătoare de teren agricol, care înstrăinează prin acte între vii sau arendează acele loturi de teren agricol din extravilan care nu depăşesc fiecare 10 ha, după intrarea în vigoare a prezentului titlu, primind de la Oficiul Naţional  de Rentă Viageră Agricolă carnetul de rentier agricol”.

     Deputat: Ion Dumitru – PSD

     Deputat Ioan Stan – PSD 

 
	     Datorită faptului că nenumărate persoane deţin suprafeţe de teren necompacte, imposibil de arendat în totalitate, se impune stabilirea condiţiei de maxim 10 ha (limita minimă de performanţă a unei suprafeţe agricole) per fiecare lot deţinut în proprietate şi să renunţăm la condiţia  ca acestea cumulate să nu depăşească 10 ha.

	4.
	     Art. 13 – Rentierul agricol poate rămâne proprietar pe o suprafaţă de teren agricol de până la 0,5 hectare pentru folosinţa personală.
	-------------------------------
	     2. Articolul 13 se abrogă.
     Deputat: Ioan Munteanu- PSD

     Deputat: Adrian Semcu- PSD

	     Condiţia de 0,5 ha rămase în folosinţa personală nu se mai justifică, întrucât solicitantul poate beneficia de rentă indiferent de numărul de loturi de teren agricol arendate sau înstrăinate din totalul de loturi deţinute. 

